ไค ฮาเวิทซ์

ไค ลูคัส ฮาเวิทซ์ (, ; เกิด 11 มิถุนายน ค.ศ. 1999) เป็นนักฟุตบอลชาวเยอรมัน ปัจจุบันเล่นในตำแหน่งกองกลางตัวรุกหรือปีกขวาให้กับอาร์เซนอล สโมสรในพรีเมียร์ลีก และทีมชาติเยอรมนี

เขากลายเป็นผู้เล่นอายุน้อยที่สุดที่ได้ลงเล่นในบุนเดิสลีกาเมื่อได้ลงเล่นให้กับเลเวอร์คูเซินครั้งแรกใน ค.ศ. 2016 และในปีถัดมา เขากลายเป็นผู้ทำประตูอายุน้อยที่สุดของสโมสร เขายังเป็นผู้เล่นอายุน้อยที่สุดที่ได้ลงเล่นครบ 50 และ 100 นัดบนลีกสูงสุดของเยอรมนี

สโมสรอาชีพ

เยาวชน 
ฮาเวิทซ์เกิดที่อาเคินในเยอรมนี เขามีประสบการณ์การเล่นฟุตบอลครั้งแรกเมื่ออายุ 4 ขวบ โดยเขาได้เข้าร่วมทีมเยาวชนของอาเลมันนีอา มารีอาดอร์ฟ ซึ่งปู่ของเขา ริชาร์ด เป็นประธานสโมสร ใน ค.ศ. 2009 เขาเซ็นสัญญากับอาเลมันนีอาอาเคินในลีกระดับสอง เขาเล่นให้กับทีมเยาวชนของสโมสรนี้เพียงปีเดียว ก่อนที่จะย้ายไปไบเออร์เลเวอร์คูเซินในวัย 11 ปี เขาเอาชนะความท้าทายและทำผลงานได้เป็นอย่างดี โดยใน ค.ศ. 2016 เขาทำ 18 ประตูให้กับทีมรุ่นอายุไม่เกิน 17 ปี จนได้รับเหรียญเงิน Fritz Walter ของรุ่นอายุนั้น ก่อนที่เขาจะเลื่อนขึ้นสู่ทีมชุดใหญ่ในเวลาต่อมา

ไบเออร์เลเวอร์คูเซิน 
ฮาเวิทซ์ลงเล่นนัดแรกให้กับไบเออร์เลเวอร์คูเซินเมื่อวันที่ 15 ตุลาคม ค.ศ. 2016 โดยลงเล่นเป็นตัวสำรองในครึ่งหลังแทน Charles Aránguiz ในนัดที่ออกไปแพ้แวร์เดอร์เบรเมินในลีก 2–1 เขากลายเป็นผู้เล่นอายุน้อยที่สุดของสโมสรที่ได้ลงเล่นในบุนเดิสลีกา ในวัยเพียง 17 ปีและ 126 วัน อย่างไรก็ตาม สถิตินี้ถูกทำลายโดยโฟลรีอาน เวียทซ์ที่ลงเล่นด้วยอายุน้อยที่น้อยกว่าเพียง 111 วันใน ค.ศ. 2020 วันที่ 17 กุมภาพันธ์ ค.ศ. 2017 เขาแอสซิสต์ให้เพื่อนร่วมทีม Karim Bellarabi ทำประตูที่ 50,000 ของบุนเดิสลีกา สี่วันถัดมา เขาลงเล่นเป็นตัวจริงครั้งแรกในยูฟ่าแชมเปียนส์ลีกแทน Hakan Çalhanoğlu ที่ถูกระงับการลงเล่น โดยเขาลงเล่นในเลกแรกของรอบ 16 ทีมสุดท้ายที่พ่ายแพ้ต่ออัตเลติโกมาดริด อย่างไรก็ตาม ในเลกที่สอง เขาไม่ได้ลงเล่นเนื่องจากการแข่งขันชนกับการสอบที่โรงเรียนของเขา เขาทำประตูแรกให้กับสโมสรเมื่อวันที่ 2 เมษายน ในนัดที่เสมอกับเฟาเอ็ฟเอ็ล ว็อลฟส์บวร์ค 3–3 ทำให้เขากลายเป็นผู้เล่นน้อยที่สุดที่ทำประตูในบุนเดิสลีกาให้กับสโมสร ด้วยวัยเพียง 17 ปี เขาลงเล่น 28 นัดและทำ 4 ประตูจากทุกรายการ ซึ่งรวมถึงสองประตูที่ยิงใส่แฮร์ทา เบเอ็สเซในนัดปิดฤดูกาล สุดท้ายเลเวอร์คูเซินจบอันดับที่ 12 ในลีกฤดูกาลนั้น

วันที่ 14 เมษายน ค.ศ. 2018 ฮาเวิทซ์กลายเป็นผู้เล่นอายุน้อยที่สุดที่ลงเล่นครบ 50 ในบุนเดิสลีกา ด้วยวัยเพียง 18 ปี 307 วัน ทำลายสถิติเดิมของทีโม แวร์เนอร์ เขาลงเล่นในลีก 30 นัดและทำ 3 ประตู ช่วยให้เลเวอร์คูเซินจบอันดับที่ 5 ของตาราง

ฮาเวิทซ์ยังคงทำผลงานได้ดีในฤดูกาลถัดมา แม้ว่าเลเวอร์คูเซินจะต้องดิ้นรนในลีกช่วงแรกของฤดูกาล และในช่วงกลางฤดูกาล เขาเป็นผู้เล่นเพียงไม่กี่คนที่ได้ลงเล่นครบทุกนัด โดยทำได้ 6 ประตู วันที่ 20 กันยายน ค.ศ. 2018 เขาทำสองประตูแรกในรายการระดับทวีปยุโรป ช่วยให้ทีมเอาชนะลูโดโกเรตส์รัซกราด 3–2 ในยูฟ่ายูโรปาลีก ฤดูกาล 2018–19 ต่อมาในวันที่ 26 มกราคม ค.ศ. 2019 เขากลายเป็นผู้เล่นอายุน้อยที่สุดของสโมสรที่ทำประตูจากลูกโทษ ช่วยให้ทีมเอสชนะว็อลฟส์บวร์ค 3–0 ตอนนั้นเขามีอายุ 19 ปี 7 เดือน และ 16 วัน ในเดือนถัดมา เขากลายเป็นผู้เล่นอายุน้อยที่สุดอันดับที่สองที่ลงเล่นในบุนเดิสลีกาครบ 75 นัด รองจากยูลีอาน ดรัคส์เลอร์ ในนัดนั้นเขาลงเล่นเป็นตัวจริงและทำประตูช่วยให้ทีมเอาชนะฟอร์ทูนาดึสเซิลดอร์ฟ 2–0 ต่อมาในวันที่ 13 เมษายน เขาลงเล่นนัดที่ 100 ให้กับเลเวอร์คูเซิน พร้อมทำประตูช่วยให้ทีมชนะชตุทการ์ทในลีก 1–0 ประตูนี้นับเป็นประตูที่ 13 ของเขาในฤดูกาลนี้ ทำให้เขากลายเป็นผู้เล่นอายุน้อยที่สุดที่ทำถึง 13 ประตูในฤดูกาลเดียว นับตั้งแต่ที่ Horst Köppel ผู้เล่นของชตุทการ์ท เคยทำไว้เมื่อฤดูกาล 1967–68 ต่อมาในวันที่ 5 พฤษภาคม เขาทำประตูที่ 15 ของเขาในฤดูกาลนี้ ช่วยให้ทีมเอาชนะไอน์ทรัคท์ฟรังค์ฟวร์ท 6–1 นัดนี้เป็นนัดแรกในบุนเดิสลีกาที่มีการทำถึง 7 ประตูในช่วงครึ่งแรก ต่อมาในนัดปิดฤดูกาล เขากลายเป็นผู้เล่นดาวรุ่งที่ทำประตูมากที่สุดในบุนเดิสลีกาฤดูกาลเดียว โดยเขาทำประตูที่ 17 ของเขา ช่วยให้ทีมเอาชนะแฮร์ทา เบเอ็สเซ 5–1 หลังจบฤดูกาล เขาถูกเสนอชื่อเข้าชิงรางวัลนักฟุตบอลเยอรมันแห่งปี แต่สุดท้ายเขาแพ้ให้กับมาร์โก รอยซ์เพียง 37 คะแนน

ในนัดเปิดฤดูกาล 2019–20 ฮาเวิทซ์ทำประตูช่วยให้เลเวอร์คูเซินเอาชนะพาเดอร์บอร์น 3–2 ทำให้เขากลายเป็นผู้เล่นอายุน้อยที่สุดอันดับสองที่ทำประตูในบุนเดิสลีกาถึง 25 ลูก รองจาก Köppel ต่อมาในเดือนธันวาคม ฮาเวิทซ์ในวัยเพียง 20 ปี 6 เดือนและ 4 วัน ทำลายสถิติเดิมของทีโม แวร์เนอร์ในการเป็นผู้เล่นอายุน้อยที่สุดที่ลงเล่นในบุนเดิสลีกาครบ 100 ปี โดยเขาลงเล่นในนัดที่แพ้เคิลน์ 2–0 และในยูฟ่ายูโรปาลีก ฤดูกาล 2019–20 ฮาเวิทซ์ทำประตูในทั้งสองเลกที่พบกับโปร์ตูและยังทำประตูในนัดที่แพ้อินเตอร์มิลานในรอบก่อนรองชนะเลิศ 2–1

เชลซี 
ในวันที่ 4 กันยายน ค.ศ. 2020 ฮาเวิทซ์เซ็นสัญญาห้าปีกับเชลซีในพรีเมียร์ลีก ค่าตัวที่ได้รับรายงานอยู่ที่ 62 ล้านปอนด์ และอาจเพิ่มขึ้นเป็น 71 ล้านปอนด์ ทำให้เขากลายเป็นผู้เล่นที่ย้ายเข้าด้วยค่าตัวแพงเป็นอันดับที่สองของเชลซีในตอนนั้นรองจากเกปา อาร์ริซาบาลากา ต่อมาในวันที่ 14 กันยายน เขาลงเล่นนัดแรกให้กับเชลซีในนัดเปิดสนามพรีเมียร์ลีก ฤดูกาล 2020–21 ช่วยให้ทีมบุกเอาชนะไบรตันแอนด์โฮฟอัลเบียน 3–1 ต่อมาในวันที่ 23 กันยายน ฮาเวิทซ์ทำประตูแรกในนามสโมสรเชลซีและทำแฮตทริกแรกในอาชีพของเขา ช่วยให้ทีมเปิดบ้านเอาชนะบาร์นสลีย์ 6–0 ในรอบที่สามของอีเอฟแอลคัพ

สถิติอาชีพ

สโมสร 

หมายเหตุ

ทีมชาติ

ประตูในนามทีมชาติ

เกียรติประวัติ

รางวัลส่วนตัว 
เหรียญ
 Fritz Walter Medal: U17 เหรียญเงิน - 2016
 Fritz Walter Medal: U19 เหรียญทอง - 2018

รางวัลอื่น
 ทีมยอดเยี่ยมแห่งปีของบุนเดิสลีกา: 2018–19
 ผู้เล่นยอดเยี่ยมประจำเดือนของบุนเดิสลีกา: เมษายน 2019, พฤษภาคม 2019, พฤษภาคม 2020
 ทีมหน้าใหม่ยอดเยี่ยมของยูฟ่าแชมเปียนส์ลีก: 2019
 ทีมยอดเยี่ยมแห่งฤดูกาลของยูฟ่ายูโรปาลีก: 2019–20
 เชลซี
 ยูฟ่าแชมเปี้ยนส์​ลีก2020-2021
 ยูฟ่าซุปเปอร์​คัพ 2020-2021
 สโมสรชิงแชมป์​โลก​ 2022

อ้างอิง

แหล่งข้อมูลอื่น 

 
 
 Profile at DFB.de
 Profile at kicker.de

นักฟุตบอลชาวเยอรมัน
นักฟุตบอลทีมชาติเยอรมนี
กองกลางฟุตบอล
ผู้เล่นไบเออร์ 04 เลเวอร์คูเซิน
ผู้เล่นในบุนเดิสลีกา
ผู้เล่นสโมสรฟุตบอลเชลซี
ผู้เล่นสโมสรฟุตบอลอาร์เซนอล
ผู้เล่นในพรีเมียร์ลีก
ผู้เล่นในชุดชนะเลิศยูฟ่าแชมเปียนส์ลีก
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
บุคคลจากอาเคิน